विलायत पोर्टलः सीरिया की जनता की सहायता न करने के कारण रूस ने संयुक्त राष्ट्र संघ की आलोचना की है। रूस के रक्षामंत्रालय ने सीरिया की संकटमयी स्थिति पर संयुक्त राष्ट्र संघ को सचेत किया है। इर्ना की रिपोर्ट के अनुसार, रूस के रक्षामंत्रालय के प्रवक्ता इगोर कोनाशेन्कोव ने शनिवार को एक बयान में कहा है कि संयुक्त राष्ट्र संघ, हलब सहित सीरिया में आतंकियों के कंट्रोल से आज़ाद होने वाले क्षेत्रों में कोई मदद नहीं कर रहा है हालांकि संयुक्त राष्ट्र संघ द्वारा मानवीय सहायता भेजा जाना उसका दायित्व है। रूस के रक्षामंत्रालय के प्रवक्ता ने कहा कि हलब की जनता सहित सीरियाई जनता के लिए मानवीय सहायता न भेजे जाने से उनके जीवन पर नकारात्मक प्रभाव पड़ रहे हैं। उनका कहना था कि हलब को आतंकियों के नियंत्रण से स्वतंत्र कराए जाने के बाद अंतर्राष्ट्रीय संस्थाओं की ओर से इस शहर की जनता की कोई सहायता नहीं की जा रही है। ज्ञात रहे कि सीरियाई सेना ने आतंकियों के विरुद्ध आप्रेशन जारी रखते हुए अपने देश के अधिकतर क्षेत्रों को आतंकियों के कंट्रोल से आज़ाद करा लिया है।